Document ID: 32007L0013

DIREKTIVA KOMISIJE 2007/13/ES
z dne 7. marca 2007
o spremembi Priloge II k Direktivi Sveta 71/316/EGS o približevanju zakonodaj držav članic, ki se nanašajo na skupne določbe za merilne instrumente in metode meroslovne kontrole
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 71/316/EGS z dne 26. julija 1971 o približevanju zakonodaj držav članic, ki se nanašajo na skupne določbe za merilne instrumente in metode meroslovne kontrole (1), in zlasti prvega stavka člena 16 Direktive,
ob upoštevanju naslednjega:
(1)
Direktiva 71/316/EGS v točki 3.1.1.1(a) Priloge II določa, da se za znak prve overitve EGS, pritrjen na merilni instrument, ki kaže, da je slednji v skladu z zahtevami EGS, uporabljajo razločne velike tiskane črke držav članic.
(2)
Direktiva 71/316/EGS v točki 3.2.1 Priloge II v zvezi z risbami prikazuje obliko, mere in obris črk za znake prve overitve EGS, kot je določeno v točki 3.1 navedene priloge.
(3)
V Aktu o pristopu Avstrije, Finske in Švedske ter v Aktu o pristopu iz leta 2003 risbe razločnih črk niso bile določene. V skladu s točko D1.b poglavja 1 Priloge II k Aktu o pristopu Avstrije, Finske in Švedske ter Aktu o pristopu iz leta 2003 se risbe, na katere se nanaša točka 3.2.1 Priloge II k Direktivi 71/316/EGS, dopolnijo s predpisanimi črkami.
(4)
Zato je treba spremeniti točko 3.2.1 Priloge II k Direktivi 71/316/EGS, tako da se vključijo risbe razločnih črk.
(5)
Ukrepi, predvideni s to direktivo, so v skladu z mnenjem Odbora za prilagajanje tehničnemu napredku, ustanovljenega v skladu s členom 17 Direktive 71/316/EGS -
SPREJELA NASLEDNJO DIREKTIVO:
Člen 1
Priloga II k Direktivi 71/316/EGS se spremeni, kakor je določeno v Prilogi k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 10. marca 2008. Komisiji nemudoma sporočijo besedila navedenih predpisov.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati dvajseti dan po objavi v Uradnem listu Evropske unije.
Člen 4
Ta direktiva je naslovljena na države članice.
V Bruslju, 7. marca 2007

Labels: 7
1
16
15